ОБЩИНСКИ СЪВЕТ – ГР.ЛЪКИ, ОБЛАСТ ПЛОВДИВСКА

Гр.Лъки, ул.”Възраждане” №18, тел.03052/22 88, факс 03052/21 68, e-mail: [laki\_obs@abv.bg](mailto:laki_obs@abv.bg)

**П Р О Т О К О Л № 11**

**Днес, 28.01.2025год./вторник/** от 16.50ч. в Заседателната зала на Общинска администрация – гр.Лъки се проведе заседание **на Комисията по бюджет, финанси, икономическо развитие, инвестиционна политика и евроинтеграция към ОбС- Лъки.**

На заседанието присъстват трима членове на комисията. Подали уведомление за отсъствие са г-жа Недялка Узунова и г-н Сашо Филев. Заседанието има кворум и ще прочете при следния

**дневен ред:**

1. **Докладна записка с вх.№ 11 / 21.01.2025г. относно:** Приемане на отчет за дейността на „Възстановителен център Лъки”ЕООД за четвъртото тримесечие на 2024г.и определяне на заплатата на управителя за следващото тримесечие,въз основа на постигнатите резултати и в съответствие с Наредбата за реда за учредяване и упражняване правата на община Лъки в публични предприятия и търговски дружества с общинско участие в капитала. **Докл. Марияна Паракосова**

Председател на ОбС-Лъки

**2.Докладна записка с вх№14/21.01.2025г.относно:**Вземане на решение за отпускане на възмездна финансова помощ във вид на временен безлихвен заем на „Възстановителен център-Лъки” ЕООД с ЕИК 000613163

**Докл.инж.Валентин Симеонов**

Кмет на община Лъки

**3.Докладна записка с вх.№12/21.01.2025г.относно:** Одобряване командировъчните разходи на Кмета на община Лъки и на Председателя на Общински съвет-Лъки за четвъртото тримесечие на 2024г.

*Г-жа Паракосова:* Колеги,продължаваме със заседанието на Комисията по бюджет, финанси, икономическо развитие, инвестиционна политика и евроинтеграция към ОбС- Лъки,която трябва да разгледа 3,4 и 8 точки от предложеният дневен ред. Председател на комисията е г-жа Берберова. Заповядайте,имате кворум,може да започнете работа!

*Г-жа Берберова:* Благодаря г-жо Председател. Уважаеми колеги, работата на днешната комисия се изразява в разглеждането на общо 3 докладни записки,първата от които е Приемане на отчет за дейността на „Възстановителен център Лъки”ЕООД за четвъртото тримесечие на 2024г.и определяне на заплатата на управителя за следващото тримесечие,въз основа на постигнатите резултати и в съответствие с Наредбата за реда за учредяване и упражняване правата на община Лъки в публични предприятия и търговски дружества с общинско участие в капитала.Както винаги ни е предоставен отчет,в него са включени анализ на финансовото и икономическо състояние на дружеството,анализ и оценка на степента на изпълнение на бизнес плана,по съответните показатели,които са заложени в него,също етапа на изпълнение на бизнес програмата и съществуващи проблеми и мерки за тяхното отстраняване,както и информация за изразходваните средства,които са свързани с реклама,спонсорство и дарения.Справката,която показва образуването на балните оценки и брутните възнаграждения на управителя на Възстановителен център за четвъртото тримесечие на 2024г.,съответно коефициента е 2 единици.По-важното,което трябва да се отбележи по отчета,свързан с финансовото и икономическо състояние на дружеството,което не е изненада за нас,обикновено последното тримесечие винаги е на загуба.В случая тя е приблизително 29 хил.лв.Приложен е и сравнителен анализ. Г-жа Паракосова е вносител на докладната записка.Ако имате нещо да добавите,заповядайте.

*Г-жа Паракосова:* Колеги,на всяко тримесечие ние одобряваме отчета за дейността на Възстановителен център Лъки и одобряваме заплатата на управителя въз основа на постигнатите резултати и справките,които са ни предоставени. В случая,както спомена г-жа Берберова,коефициента за това тримесечие е 2 и според Наредбата,която определя заплатата на управителя имаме само 3 показателя,които са с положителни коефициенти:стойност на активите – 0,5 коефициент,това е постоянен показател,средносписъчен брой на персонала -1,00 коефициент,това също е постоянен показател и задълженията на предприятието са със спазени срокове,няма пресрочени задължения,коефициент 0,5коефициент и се получава общ коефициент 2.Предвид постигнатата бална оценка въз основа на показателите и критериите месечното възнаграждение са определя при една бална единица в размер на 85% от минималната месечна работна заплата,установена за страната за съответния месец.Взет е предвид новия размер на новия размер на месечната работна заплата за страната,която за м.януари е в размер на 1077лв. и се получава заплата в размер на 1830,90лв. Г-жа Берберова беше доста изчерпателна по отношение на отчета за дейността,само искам да добавя,че г-жа Кацарова е приложила и таблица с цената на пакетите и на нощувките,които предлага за новия сезон,който ще бъде открит на 10 март.Ако имате някакви конкретни питания,г-жа Кацарова е тук,може да ги отправите към нея.Благодаря ви!

*Г-н Симеонов*:Искам да попитам защо е 9% ДДС-то, а не 20%?

*Г-жа Кацарова*:Имате предвид заведението за бързо обслужване,там се променя от 9 на 20 %, а хотелиерските услуги остават 9%,защото те са по друго постановление.

*Г-н Симеонов:*Има ли хора,които ползват само нощувки,без пакет.

*Г-жа Кацарова* :Няма.

*Г-н Симеонов*: Но вие си ги предлагате все пак.

*Г-жа Кацаров:*Да,защото ако гости на града желаят да отседнат при нас, да има къде да нощуват.

*Г-жа Чукалова:*Има и хора,които ползват другите услуги,без нощувка.

*Г-жа Кацарова:*Да,така е.

*Г-жа Берберова:* Колеги, ако няма други коментари да преминем към гласуване.

Моля, който е „за“ проекта на решение да гласува.

Общ брой членове на комисията - 5

Брой присъствали на гласуването - 3

Брой гласували “За” - 3

Брой гласували “Против” - 0

Брой гласували “Въздържал се” - 0

**Приема се.**

*Г-жа Берберова:*Следващата докладна записка,която трябва да разгледаме е свързана отново с Възстановителен център-Лъки и касае Вземане на решение за отпускане на възмездна финансова помощ във вид на временен безлихвен заем на „Възстановителен център-Лъки” ЕООД

Такава докладна записка разглеждаме всяка година,така че моето предложение към вас е ако нямате конкретни питания,да гласуваме.Ще уточня само,че става въпрос за заем от 15 000лв.безлихван заен със срок за връщане до 20.12.2025г.,но всички знаем,че г-жа Кацарова връща парите винаги по-рано от срока,който е даден.От докладната става ясно,че парите ще се използват за ремонтни дейности.

*Г-жа Кацарова:*Предимно ремонтни дейности,но не само.

*Г-н Сираков*:В докладната записка от вас пише и за текущи нужди.

*Г-жа Кацарова*:Точно така, и за текущи нужди.

*Г-н Сираков*:Защото в договора пише за текущи ремонти.

*Г-жа Паракосова*:Текущи ремонтни дейности,в договора не е опоменато текущи нужди.

*Г-жа Кацарова*: Основно ще е затова,аз общо взето имам заделени пари,но може да имам нужда и за стоки за склада и текущи нужди.

*Г-жа Чукалова*: Описано е,че ще има отчет за изразходените средства.

*Г-жа Кацарова*:15 хиляди съм заделила,които ще ми трябват за заплати,аз трябва да имам пари,за да не изпадна в безизходица,защото в момента харча пари,които съм заделила за персонала.Започнала съм вече ремонтите,защото нямам време да чакам заема.Януари и февруари ще платя заплати. В момента правя неотложни ремонти,от които зависи откриването на сезона, а се очаква заема да го взема февруари месец.Нямам време да чакам,защото ремоните не стават нито за седмица,нито за 10 дни,просто трябваше да ги започна.Умишлено писах за текущи нужди,защото в момента давам за ремонти готови пари.

*Г-жа Кацарова:*Аз ще ви дам подробен отчет.

*Г-н И.Сираков*:А какво предвиждате да правите?

*Г-жа Кацарова*:Цялостен ремонт на стола плюс обзавеждане,ремонт на баня,тоалетна,санитарни помещения,ВиК-частичен ремонт, ремонт на ел.инсталацията. Просто ще правя частични ремонти,защото за генерални се изискват страшно много пари.

*Г-н И.Сираков:*Да,защото в предната докладна бяхте описали точно какво ще се прави.

*Г-жа Кацарова*:Предния път получих парите януари месец и имах възможност да го направя това нещо подробно.Другото което е,аз съм ги планувала,но не знам ще намеря ли майстори.Текучеството на майстори е голямо.Притеснява ме да уточнявам в частност,защото после може да ме упрекнете,че съм писала нещо, а не съм го направила.Винаги съм се отчитала подробно,ще ви дам пак отчет за какво са отишли парите.

*Г-жа Берберова:*Колеги,който е „За” приемане на докладната записка,моля да гласува.

И третата докладна записка е Одобряване командировъчните разходи на Кмета на община Лъки и на Председателя на Общински съвет-Лъки за четвъртото тримесечие на 2024г.Няма какво да коментираме тук,предлагам да гласуваме.3 души кворум имаме,моля който е „За” да гласува.

Общ брой членове на комисията - 5

Брой присъствали на гласуването - 3

Брой гласували “За” - 3

Брой гласували “Против” - 0

Брой гласували “Въздържал се” - 0

**Приема се.**

С това заседанието бе закрито, поради изчерпване на материалите от дневния ред.

**Протоколист : Председател:**

/Десислава Чукалова/ /Наталия Берберова/